Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 679/11/8803	Košice II, 6.3.2013
EEČ : 2-64-76-2013

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 7.10.2011, spisová značka 3 Pv 679/11/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 7.10.2011, spisová značka 3 Pv 679/11/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry XXXXX II zo dňa 7.10.2011 sp. zn. 3 Pv 679/2011 - 5 bolo podmienečne zastavené trestné stíhanie vedené proti obvinenej XXXXX pre prečin krádeže podľa § 212 ods. 2 písm. f) Trestného zákona na tom skutkovom základe, že v OC XXXXX dňa 6.10.2011 v čase o 20.10 hod. odcudzila tovar a to 1 ks vložky „Naturallle ultra“ v hodnote 2,09,- €, 1 ks čokolády „Infini Griotte“ v hodnote 0,70,- €, 1 ks syru „Emmentaler“ v hodnote 1,09,- €, 1 ks papierových vreckoviek v hodnote 0,59,-€, a to tak, že si uvedený tovar vložila do kabelky a cez pokladničnú zónu prešla bez zaplatenia, čím spoločnosti XXXXX Slovenská republika v.o.s., so sídlom XXXXX, IČO: XXXXX spôsobila celkovú škodu vo výške 5,28,- €, napriek tomu, že bola priestupkovo postihnutá rozhodnutím Okresného riaditeľstva PZ, Obvodného oddelenia XXXXX - Sever sp. zn. AB 041574.

Obvinenej XXXXX bola určená skúšobná doba v trvaní 12 mesiacov, ktorá začala plynúť od právoplatnosti tohto rozhodnutia. Rozhodnutie nadobudlo právoplatnosť 6.12.2011. Skúšobná doba uplynula 6.12.2012.

	V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Z odpisu z registra trestov obvinenej vyplýva, že obvinená XXXXX viedla v skúšobnej dobe riadny život a nedopustila sa žiadnej protiprávnej činnosti.
Z písomného vyjadrenia Obvodného úradu XXXXX, odboru všeobecnej vnútornej správy taktiež vyplýva, že obvinená v skúšobnej dobe podmienečného zastavenia trestného stíhania nebola postihnutá v priestupkovom konaní.

S poukazom na uvedené skutočnosti bolo potrebné rozhodnúť tak ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Reday
prokurátor